জর্জ কিংস্‌লি জিফ
জর্জ কিংস্‌লি জিফ (ইংরেজি: George Kingsley Zipf; আইপিএ: zɪf) (১৯০২-১৯৫০) একজন মার্কিন ভাষাবিজ্ঞানী (linguist) ও ভাষাতাত্ত্বিক (philologist)। তিনি বিভিন্ন ভাষার পরিসংখ্যানগত ঘটনাবলী নিয়ে গবেষণা করেন। জিফের বিধি তার নামেই দেওয়া। বিধিটি অনুসারে যেকোন ভাষায় অল্প কিছু শব্দ অনেক বেশি ব্যবহৃত হয়, আর বেশির ভাগ শব্দ ব্যবহার হয় খুব অল্প পরিমাণে। গাণিতিকভাবে, P n ∼ 1 / n a {\displaystyle P_{n}\sim 1/n^{a}} যেখানে Pn হল র‌্যাংকিং-এ n-তম শব্দের ব্যবহারের হার (frequency) এবং a -এর মান প্রায় ১। অর্থাৎ দ্বিতীয় আইটেমটি প্রথম আইটেমের অর্ধেক পরিমাণে ব্যবহৃত হয়, ৩য় আইটেমটি প্রথম আইটেমের এক-তৃতীয়াংশ পরিমাণে ব্যবহৃত হয়, ইত্যাদি। জিফ হার্ভার্ড বিশ্ববিদ্যালয়ে কাজ করতেন। তার গবেষণা ইন্টারনেট এবং আরও অনেক তথ্য-সংগ্রহের গঠন-প্রকৃতি সম্বন্ধে আজও সঠিক ধারণা দেয়।